CELEX: 32009D0978
Language: sl
Date: 2009-12-16 00:00:00
Title: Sklep Komisije z dne 16. decembra 2009 o spremembi Sklepa 2002/622/ES o ustanovitvi skupine za politiko radijskega spektra (Besedilo velja za EGP)

18.12.2009   
            
            
               SL
            
            
               Uradni list Evropske unije
            
            
               L 336/50
            
         
      SKLEP KOMISIJE
   
   z dne 16. decembra 2009
   o spremembi Sklepa 2002/622/ES o ustanovitvi skupine za politiko radijskega spektra
   (Besedilo velja za EGP)
   (2009/978/EU)
   EVROPSKA KOMISIJA JE –
   ob upoštevanju Pogodbe o Evropski uniji in Pogodbe o delovanju Evropske unije,
   ob upoštevanju naslednjega:
   
               (1)
            
            
               Odločba Evropskega parlamenta in Sveta 676/2002/ES z dne 7. marca 2002 o pravnem okviru za politiko radijskega spektra v Evropski skupnosti (Odločba o radijskem spektru) (1) je določila regulativni okvir Evropske unije za politiko glede radijskega spektra z namenom, da se zagotovi uskladitev političnih pristopov in po potrebi uskladitev pogojev glede razpoložljivosti in učinkovite rabe radijskega spektra, ki so potrebni za vzpostavitev in delovanje notranjega trga na področjih politike Evropske unije, kot so elektronske komunikacije, prevoz ter raziskave in razvoj. Odločba opozarja, da Komisija lahko organizira posvetovanja zato, da bi upoštevala stališča držav članic, institucij Evropske unije, industrije in vseh udeleženih uporabnikov radijskega spektra, tako komercialnih kot nekomercialnih, kot tudi vseh drugih zainteresiranih strani, o tehnoloških, tržnih in normativnih razvojnih dogajanjih, ki so lahko povezana z uporabo radijskega spektra. V skladu s temi določbami je Komisija 26. julija 2002 sprejela Sklep 2002/622/ES o ustanovitvi skupine za politiko radijskega spektra (2) (v nadaljnjem besedilu: Skupina).
            
         
               (2)
            
            
               Ob reviziji Direktive Evropskega parlamenta in Sveta 2002/21/ES z dne 7. marca 2002 o skupnem regulativnem okviru za elektronska komunikacijska omrežja in storitve (okvirna direktiva) (3) se je zdelo potrebno spremeniti Sklep 2002/622/ES, da bi se naloge Skupine prilagodile temu novemu regulativnemu okviru.
            
         
               (3)
            
            
               Sklep 2002/622/ES je zato treba ustrezno spremeniti –
            
         SPREJELA NASLEDNJI SKLEP:
   Člen 1
   Sklep 2002/622/ES se spremeni:
   
               1.
            
            
               Člen 2 se nadomesti z naslednjim:
               „Člen 2
               Naloge
               Skupina pomaga in svetuje Komisiji pri vprašanjih politike radijskega spektra, pri koordinaciji političnih pristopov, pripravi večletnih programov politike radijskega spektra in, kjer je primerno, usklajevanju pogojev glede razpoložljivosti in učinkovite uporabe radijskega spektra, ki je potrebno za vzpostavitev in delovanje notranjega trga.
               Poleg tega Skupina pomaga Komisiji pri predlaganju skupnih ciljev politike Evropskemu parlamentu in Svetu, ko je to potrebno za zagotavljanje učinkovitega usklajevanja interesov Evropske unije v mednarodnih organizacijah, pristojnih za zadeve, povezane z radijskim spektrom.“
            
         
               2.
            
            
               V členu 4 se vstavi drugi pododstavek:
               „Na zahtevo Evropskega parlamenta in/ali Sveta Evropski komisiji, da predloži mnenje ali poročilo Skupine o vprašanjih politike radijskega spektra, povezanih z elektronskimi komunikacijami, Skupina v skladu z istimi pravili kot v prejšnjem pododstavku sprejme tako mnenje ali poročilo. Komisija pošlje navedena mnenja in poročila instituciji, ki jih je zahtevala. Kadar je primerno, so lahko v obliki ustne predstavitve Evropskemu parlamentu in/ali Svetu s strani predsednika Skupine ali člana Skupine, ki ga imenuje Skupina.“
            
         Člen 2
   Začetek veljavnosti
   Ta sklep začne veljati dvajseti dan po objavi v Uradnem listu Evropske unije.
   
      V Bruslju, 16. decembra 2009
      
         
            Za Komisijo
         
         
            Predsednik
         
         José Manuel BARROSO
         
      
   
   
      (1)  UL L 108, 24.4.2002, str. 1.
   
      (2)  UL L 198, 27.7.2002, str. 49.
   
      (3)  UL L 108, 24.4.2002, str. 33.